Z á p i s n i c a

z 2. zasadnutia obecného zastupiteľstva obce Kočín – Lančár, konaného dňa 18.03. 2015

Prítomní : Jozef Reško, Peter Braško , Peter Hipík, Emil Klč, Ing. Martin Uhrín, Daniel

 Vlkovič,

Prizvaný : JUDr. Mária Gajňáková,

Zapisovateľka : Anna Ujlacká

## K bodu č. 1

Určil overovateľov zápisnice : p. Petra Brašku a Ing. Martina Uhrína.

Návrhová komisia bola zvolená v nasledovnom zložení: p. Klč, p.Hipík, p.Vlkovič

Hlasovanie :

prítomní : 5, za : 5, proti : 0, zdržali sa : 0.

## Starosta navrhol program zastupiteľstva. Navrhnutý program bol schválený.

1. Otvorenie
2. Kontrola plnenia uznesení
3. Žiadosti organizácii
4. Záverečný účet za rok 2013
5. Rôzne a diskusia
6. Návrh uznesenia
7. Záver

Hlasovanie :

prítomní : 5, za : 5, proti : 0, zdržali sa : 0.

### K bodu č. 2

## Starosta informoval o plnení nasledovných uznesení:

## - vyčistenie cesty pri cintoríne v Lančári- na ďalší deň po zastupiteľstve bola cesta

##  pracovníkmi ktorý si odpracovávali dávky v hmotnej núdzi očistená.

- zabezpečenie zvukového záznamu zo zastupiteľstiev: na podnet poslancov bol zakúpený

 diktafón, ktorý sa bude používať na zasadnutiach obecných zastupiteľstiev ako záznamník.

- zápach z výroby čriev: po rokovaniach starostu, zástupcu firmy MADRA s.r.o. a prednostu

 odboru životného prostredia v Piešťanoch bolo dohodnuté, že firam MADRA s.r.o., si bude

 odpad z ČOV vyvážať fekálmi a od 01.06.2015 by mali mať prerobenú ČOV tak, že

 doterajší zápach z ČOV by mal byť minimalizovaný.

- bola doplnená komisia ocharany verejného poriadku a životného prostredia. Predsedom

 komisie bol na ustanovujúcom zasadnutí obecného zastupiteľstva zvolený p. Igor Gerhát.

 Poslanci za ďalších členov komisie zvolili p. Emila Klča a p. Petra Brašku

- 2 -

- komisia kultúry zatiaľ doplnená nebola

K bodu č. 3

- v tomto bode poslanci odsúhlasili žiadosť Regionálneho centra Slobody zvierat Piešťany

 o uzatvorenie zmluvy pri odchyte a umiestnenie túlavých psov do ich zariadenia.

Hlasovanie :

prítomní : 5, za : 5, proti : 0, zdržali sa : 0.

- poslanci odsúhlasili žiadosť riaditeľky MŠ v Kočíne na výrub 3 ks ihličnatých stromov,

 ktoré ohrozujú budovu MŠ. Ako náhradná výsadba bude vysadených 20 ks tují

 v priestoroch dvora MŠ.

- na základe žiadosti Mesta Vrbové o opätovne prehodnotenie Spoločného stavebného úradu

 starosta spolu s kontrolórkou obce poinformovali poslancov, aby znova prehodnotili

 zaradenie našej obce do spoločného úradu. Po veľmi dlhej diskusii sa poslanci nakoniec

 priklonili k žiadosti Vrbového a súhlasili so Spoločným úradom samosprávy vo Vrbovom

 v ktorom okrem stavebného úradu budú i ďalšie činnosti. Bude to ohlasovanie drobných

 stavieb, výrub stromov, malé zdroje znečisťovania a v oblasti vodného hospodárstva.

 Všetky tieto činnosti budú financované tak, ako je to pre ďalšie obce okresu Piešťany, ktoré

 sú združené v Spoločnom úrade v Trebaticiach. Rozhodujúcim dôvodom pre opätovne

 vrátenie sa do Vrbového je to, aby naši občania nemuseli pre tieto rozhodnutia cestovať do

 Piešťan, ale budú to mať všetko vo Vrbovom. Termín uzatvorenia dodatku k zmluve

 o Spoločnom úrade saposprávy s hore uvedenými podmienkami je najneskôr do 30.06.2015.

Hlasovanie :

prítomní : 5, za : 3, proti : 1, zdržali sa : 1.

K bodu č. 4

- v tomto bode boli poslanci oboznámený so záverečným účtom obce za rok 2013. Nakoľko

 záverečný účet obce nebol schválený v zákonom určenom termíne, overený auditorom

 a taktiež nebol upravovaný rozpočet, kontrolórka obce navrhla poslancom, aby záverečný

 účet obce bol schválený s výhradami. Za návrh kontrolórky hlasovalo:

Hlasovanie :

prítomní : 5, za : 5, proti : 0, zdržali sa : 0.

- poslanci schválili opatrenia na nápravu nedostatkov v znení: obec je povinná postupovať

 v súlade s ustanoveniami zákonov o obecnom zriadení, o rozpočtových pravidlách verejnej

 správy a o rozpočtových pravidlách územnej správy

Hlasovanie :

prítomní : 5, za : 5, proti : 0, zdržali sa : 0.

- 3 -

- kontorlórka obce predložila stanovisko k záverečnému účtu za rok 2013, ktoré poslanci

 zobrali na vedomie.

K bodu č. 5

v bode rôzne boli podané nasledovné informácie:

- starosta oboznámil poslancov OZ, že v súlade s § 3 ods. 1 zákona č. 253/1994 Z.z.

 o právnom postavení a platových pomeroch starostov obcí a primátorov miest v znení

 neskorších predpisov je plat starostu obce po uplynutí priemernej mzdy zamestnanca

 v národnoom hospodárstve za rok 2014 od 01.01.2015 vo výške 1.416,00 EUR mesačne.

- starosta oboznámil poslancov s návrhom ZMOS Jaslovské Bohunice v ktorom ZMOS

 Jaslovské Bohunice vykoná verejné obstarávanie na poistenie majetku a zodpovednosti za

 škodu pre tie obce združenia, ktoré prejavia záujem sa do tohto zapojiť. Poslanci boli bližšie

 oboznámený o rozsahu poistenia a po dlhšej diskusii súhlasili s tým, že naša obec sa tohto

 verejného obstarávania zúčastní.

 Hlasovanie :

 prítomní : 5, za : 5, proti : 0, zdržali sa : 0.

- starosta oboznámil prítomných poslancov, že obce združenia Mikroregionu nad Holeškou si

 vybrali jednotne zhotoviteľa Programu hospodárského a sociálneho rozvoja obce firmu

 Media Coeli. Iba naša obec a obec Šterusy váhali s touto firmou nakoľko ponuka zhotovenia

 programu sa im zdala pridrahá. Po širšej diskusii poslanci sa priklonili tak tiež aby firma

 Media Coeli zhotovila PHSR aj pre našu obec. Hlavným dôvodom bolo to, aby všetky obec

 Mikroregionu mali podobným spôsobom vypracovaný tento program. Následne sa bude

 ľahšie vypracovávať PHSR pre celé združenie a je menšia možnosť, že sa na nejakú oblasť

 v tomto programe pozabudne.

 Hlasovanie :

 prítomní : 5, za : 5, proti : 0, zdržali sa : 0.

- v ďalšej časti podal starosta návrh, aby cena plynu a elektriny pre oba naše kultúrne domy

 bola rovnaká. V súčastnosti má lančárský kultúrny dom ceny týchto energii zhruba o 50 %

 nižšie. Dôvodom tohto rozdielu je to, že kočínsky kultúrny dom sa využíva v súčastnosti

 veľmi zriedka a z toho dôvodu je cena energii oveľa vyššia. Poslanci po krátkej diskusii

 s návrhom starostu súhlasili a tak cena plynu a elektriky bude na úrovni cien lančárskeho

 kultúrneho domu.

 Hlasovanie :

 prítomní : 5, za : 5, proti : 0, zdržali sa : 0.

 - 4 -

 - starosta sa obrátil na poslancov so žiadosťou o odsúhlasenie navýšenia platu o 50 % na

 obdobie jedneho mesiaca. Bola by to odmena pri výročí dožitia 60 rokov života.

 Hlasovanie :

 prítomní : 5, za : 5, proti : 0, zdržali sa : 0.

- poslanci poukázali na veľmi slabú informovanosť webovej stránky našej obce. Po diskusii sa

 dohodlo, že obec zaplatí pracovníka, ktorý bude webovú stránku aktuálne dopĺnať, tak tiež

 sa zhodli vtom, že najvhodnejšie by bolo vybrať občana z našej obce.

- poslanci doporučili starostovi obce jednať s p. Ištvanovičom a p. Chnapkom ohľadom

 podkladového materiálu pod parkety v KD Kočín.

- poslanci poukázali na vytváranie umelých skládok v záhradkovej osade Kúty. Doporučujú

 upozorniť obyvateľov záhradkovj osady na nevytváranie umelých skládok a dopoučujú

 založiť skládky odpadov vo svojích záhradkách.

- nakoľko kanál pri bytovke v Lančári je nechránený poslanci rozhodli o vyrobení zábradlia

 na uvedenom kanály.

- poslanci doporučili starostovi vysadiť chýbajúce čerešne a úpravu terénu v čerešňovej aleji

 k chate.

- upozorniť predsedu družstva PVOD Kočín o rešpektovaní náhradnej výsadby pri kočínskom

 potoku na základe rozhodnutoa našej obce.

- poslanci doporučujú starostovi zabezpečiť výsadbu líp v areáli futbalového ihriska.

K bodu č. 6

Poslanci boli oboznámený s návrhom uznesenia a ten bol následne schválený.

K bodu č. 7

Starosta poďakoval za účasť a ukončil zasadnutie obecného zastupiteľstva.

#### Zapísala : Ujlacká

Overovatelia zápisnice: ..........................................

 ..........................................

**U z n e s e n i e č. 2**

**z 2. zasadnutia obecného zastupiteľstva obce Kočín-Lančár, konaného dňa 18.03.2015**

**1.Obecné zastupiteľstvo berie na vedomie**

2.1.1. Overovateľov zápisnice

2.1.2. Kontrola plnenie uznesení

2.1.3. Stanovisko hlavnej kontrolórky k záverečnému účtu obce za rok 2013

2.1.4. Nájsť občana, ktorý bude spravovať vebovú stránku obce

2.1.5. Plat starostu od 01.01.2015

**2.Obecné zastupiteľstvo schvaľuje**

2.2.1. Návrhovú komisiu

2.2.2. Program zastupiteľstva

2.2.3. Zloženie komisie verejného poriadku a životného prostredia

2.2.4. Uzatvorenie zmluvy s regionálnym centrom Slobody zvierat o odchyte a umiestnení

 zvierat v ich zariadení

2.2.5. Žiadosť riaditeľky MŠ Kočín na výrub stromov v objekte materskej školy

2.2.6. Zostať v Spoločnom stavebnom úrade vo Vrbovom za finančných podmienok a

 poskytovaných službách aké má v svojej pôsobnosti Stavebný úrad v Trebaticiach

2.2.7. Záverečný účet obce za rok 2013 a celoročné hospodárenie obce s vyhodnotením

 programového rozpočtu s výhradami

2.2.8. Opatrenia na nápravu nedostatkov v rozpočtových pravidlách

2.2.9. Uzatvorenie príkaznej zmluvy medzi obcou a ZMOS Jaslovské Bohunice

2.2.10. Vypracovanie Programového hospodárstva a regionálneho rozvoja obce firmou

 Media Coeli

2.2.11. Zníženie poplatkov elektrickej energie a plynu v KD Kočíne na úroveň poplatkov

 elektrickej energie a plynu v KD Lančár v roku 2015

2.2.12. Schvaľuje zvýšenie platu starostovi obce vo výške 500,00 € v čistom na dobu jedneho

 mesiaca

 - 2 -

**3.Obecné zastupiteľstvo doporučuje**

2.3.1. Starostovi obce upozorniť firmu MADRA, aby neznečisťoval miestnu komunikáciu

 pri výrobni čriev v Kočíne a plnili galóny s odpadom vo svojom dvore

2.3.2. Jednanie s p. Ištvanovičom a p. Chnapkom ohľadom podkladového materiálu pod

 parkety v KD Kočín

2.3.3. Upozorniť obyvateľov záhradkárskej osady Kúty na nevytváranie umelých skládok

 biologického odpadu. Obecné zastupiteľstvo odporúča založiť skládky vo svojích

 záhradach.

2.3.4. Vyrobiť zábradlie na kanály pri bytovke v Lančári

2.3.5. V čerešňovej aleji dosadiť chýbajúce čerešňe a upraviť terén v aleji

2.3.6. Starostovi obce kontrolovať rešpektovanie náhradnej výsadby pri kočinskom potoku

 podľa rozhodnutia obce

2.3.7. Vysadenie lipy v areáli futbalového ihriska v Kočíne

 Jozef R e š k o

 starosta obce